ky en kk ky ru ru ky ky ru ru ru bg ru ru ru en hbs_cyr ru ky hu ky ru uk ky ky ky ky ky ky ky ky ky ky ky tt ky ky ky ky ky ky ky ky ky ky ky ky ru ky ky ky ky ky ky ky ky ru ky ru hu ru ky ru tt ru tt ru ru ru ru ky ru ru ru ky ru uk bg ky ru ky ru ky ru ky ru kk ru be ru ky ru ru ky ru mn ru av ru kk ru ky ru ky ru ky ru ky ru
"Агым", 09.10.09 - 18-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Ушул адамга кезиккениме эч өкүнбөйм"
30дун кырын ашып НАЗМИ ушул жылы ак жоолук салынды. Көп күткөн өмүрлүк жолдошу Талант ырчыны ар тараптан колдоп, чыгармачылыгына жөлөк болуп келет. Наристе күтүп аткан үйбүлө биздин маек төрүбүздө.
- Кепти таанышуу тарыхынан баштасак…
Назми: - Он үч жарым жыл мурун борбордогу "Малика" кафесинде таанышкан элек. Агезде Муратаалы Күрөңкеев атындагы окуу жайдын студенти болчумун. Талант кафе-ресторандарда кыргызча ырдагандардын эң алгачкыларынан. Ал кафенин музыкалык тобуна мен солистка катары кошулуп, ал эми Талант менин жетекчим эле. Жарым жылга жетпей мен башка жакка которулуп кеттим. Ошондон бери таанышпыз.
Талант: - Алгачкы таанышкандан бери эле менде Назмиге болгон жылуу сезимдер жашачу. Сезимдеримди билдирип да жүргөм. Бирок, ортодо көп жыл байланышпай кеттик. Тагдырдын буйругу менен жолубуз кайра бирикти. "Бүттү, канча жыл күттүк бири-бирибизди. Сага тең эч кимди таппадым" дедим Назмиге.
Назми: - Башка жакка которулуп кеткенимде келип, ырларымды угуп жүрчү. Сезимин билдиргени чын. Аз өтпөй өзү бизнеске ооп, Кытайга кеткен. Талант ал жактан келгенде Бек Борбиев байке менен иштешип аткам. Чыгармачылык менен гана иштейм деп калган нерсенин баарын жыйыштырып койгон кезим болчу. Ырларым элге сиңип, атым чыгып калсын деп жан үрөп жүргөм.
- Кайрадан жолуңар табышып калганына не себепчи болду?
Талант: - Мен ооруп жатып калдым. Мындайда жакын адамыңды издейт эмессиңби. Назминин телефонун сураштырып атып таап алдым. Байланыштым. Бул сахналаш өнөгү Сапар, "Рахат" бий тобундагы Камчы үчөө акыбалымды сурап келишти. Кийин да Назми денсоолугумду сурап турду. Дарыга сезим дабаасы кошулдубу, айтор, Назми мени айыктырып алды. Мендеги сезимдер алгач күндөгүсүндөй ысык эле.
Назми: - Жаңы таанышканда жапжаш элем. Ортобузда 8 жаш айырма болгондуктан, алгач байкелеп агам катары гана мамиле кылчумун. Ал да карындашындай мени коргоп, аяп, жардамын, кеп-кеңешин берип жүрчү. Атургай, бир кафеде иштеп жүргөндө туулган күнүмдү да толугу менен өткөрүп берген. Ошол күнү маанайым чөгүңкү болчу. Талант бир паста кафеден орун алып, баарын даярдап берген. Классташ, группалаштарымды чакырып, туулган күнүмдү аябай сонун өткөрүп берген.
Талант: - Ошондогу сүрөттөрдү азыркыга чейин сактап жүрүптүр. Карап алып, ошол кездеги жылуу сезимдер эске түштү.
Назми: - Агезде Талант мага байке эле. Кандай ырдап, кандай ырларды тандоого чейин кеңешин берип турчу. Көп жылдардан кийинки жолугушууда ошонун баарын бааладым. Мындан өткөн татыктуу жигит жок экен мага ылайык. Азыр бизнесмен болсо, мурдагы музыкант. Чыгармачылыкты терең түшүнө билет. Денсоолугун сурап барганыбызда эле негедир бул кишини мен өз келечегим деп түшүнгөм. Ушул адамдын колун кармаганыма эч өкүнбөйм.
- Назминин кайсы сапатын баалайсыз?
Талант: - Жубайымды турган-турпаты менен сүйөм. Өзү алтын жан. Бир гана жаман жагы - уйкучулугу. Уйку үчүн мени деле сатып жиберчүдөй, тамаша, албетте. Бул ырчылардын баарына таандык сапат. Бир сөз менен үйдүн мышыгы. Өзү эле башынан эрке болчу, кош бойлуу болгондон бери ого бетер эркелиги күчөдү. Катуу сүйлөбөш керек, эшикти катуу жаппаш керек. Баарына көнүп, бирок, бир гана азыр машина айдоого тыюу салгам.
- Эгер Назми турмуш куруу сунушуңузду кабыл албай койгондо кандай болмок?..
Талант: - Макул болбой коет деген ой менде таптакыр болгон эмес. Назми сунушумду четке какпасына бекем ишенгем. Сунушумду кабыл алгандан кийин туура бир айдан кийин темир аргымагын жаңылап бердим.
Назми: - Бул бир эсе туулган күнүмө, бир эсе жолукканыбыздын урматына жасаган белеги болду. Кыз-жигит болуп ээрчишип көпкө жүрбөсөк да, бир топ жылды өткөрүппүз. Бирок, Кудай ушул жылды никебизге буюруптур.
- Ырчы жубайдын чыгармачылыгын түшүнө билүү кыйынга турбайбы?
Талант: - Бир гана гастроль дегенде кыжырым келет. Ошол себептен, гастролго чыгууну кеңешип токтотконбуз. Башкасына Назмиден мурун өзүм чуркайм.
- Талаалап, төрт дөңгөлөк турмушун кечирген ырчы кандай келинчек болуп берди?
Талант: - Мүнөзүнөн жасаган оокатына чейин баары орду менен. Бойдок куракта бир жума кийген көйнөктү азыр күндө алмаштырам. Жакам дайым таптаза. Башкысы, ата-эне, биртуугандарыма жакты. Ийменчээк, ачык-айрым келин. 11 биртууганбыз, Назми он экинчибиздей эле аралашып кетти. Азыр ата-энеме Назми менден да жакын.
Назми: - Талант улуусу болгондуктан, барып эле баарына жеңе болуп калдым. Баары сыйлап, оокат жасайын десем абысын-кайын сиңдилерим колумдан тартып алышат. Айылга барганыбыз - биз үчүн өзгөчө эс алуу. Бир айда кеминде 2 ирет барабыз. Апам биз үйлөнгөндөн кийин күйөө баласы менен алгач телефон менен сүйлөшкөн. "Балам" деп кайрылып койсо, күйөөм сүрдөп, бир башкача болгону бар. Бул да биздин үйгө ийкемдүү күйөө бала болуп берди. Азыр апамдын да, биртуугандарымдын да көңүлү ток. Анткени, Талант мыкты жолдош экенине ишенишет.
- А өзүңөчү? Талант кандай күйөө?
Назми: - Эгер башка эркектер аялдарынын боенгонун, жасанганын жактырбаса, Талант мени кубалап жүрүп боентуп, чачтарачка колумдан жетелеп барат. Анын түшүнүгүндө, мен мурдагыдан да жакшынакай, мурдагыдан да тың болушум шарт. Мындайын көргөн аяштарым менин жолдуу экенимди белгилеп калышат. Менин досторум үчүн да менден мурун Талант жакын болуп калды. Телефон чалышса да биринчи Талантты сурашат. Таарынып да калып жүрдүм. Бирок, буга кайра сүйүнөм.
- Акыл токтолуп калган куракта сүйүү көбүрөөкпү же сыйбы?
Талант: - Экөө бирдей.
Назми: - Сүйүү деп эле таптакыр көзүң жумулуп калбайт. Cүйүү, сый, түшүнүү баары бирдей пайызда.
Талант: - Мүнөзүм боюнча бир жарылып алам да, кайра тез жазылып кетем. Назми ошонун баарын көтөрөт.
Назми: - Андайда мен үндөбөйм да Таланттын ар бир кыймылына көз салып туруп, жини тараганда түшүндүрүп акырын айтып коем. Бир гана ушул сапаты бар. Башкалардай өз сапаттарын танбай, моюнга алып калганы жагат.
- Сахна өнөгүң Сапар Таланттын айрым тыюуларына таарынган жокпу?
Назми: - Башында мага да, Талантка да таарынып жүрдү. Менин турмуш куруп, үйбүлө күткөнүмдү алгач жакшы түшүнгөн жок. Эми гана көнүп баратат.
- Канча балалуу болууну пландап атасыңар?
Талант: - Кудайдын буйруганы.
Назми: - Мен токтобойм. Талант токто дебесе эле. Көп балалуу болгум келет. Төрт биртууганбыз. Аз экендигибиз байкалып калат экен. Ал эми Таланттын бардык биртуугандары чогулганда, үй шаңга бөлөнө түшөт.
Маек курган Айнагүл САПАРБЕК кызы
кыргыз тилиндеги гезит "Агым"
email • архив • редакция
Бакыт Бешимов кимден качкан?
Миллиондор кайда, Бакыт мырза?
Мылжың бийликке кылжың оппозициябы?
Мансап жолу партия тепкичинен турабы?
"Бахтыярды Зикирбаев атайын өлтүрүптүр"
100 млн. сомду КИМ "жутту"?
"Орто" баа алган ким?
Алкоагенттиктен алко эмес, акча жардам
"Омор Султанов өзүнүн ырларын өзү жакшы окуп алган акын"
Жапондордо да мүшкүл көп
"…Миң кыялды ким тыяр"
Бул жолу жаш ырчы Даниэль өзүнө "портрет" тартты.
Оюнда дайым "генерал", турмушта лидер ДАНИЭЛЬ
"Ушул адамга кезиккениме эч өкүнбөйм"
Албуут темпераменттен чыккан ашкере канкор
Издейм сени, арасынан элдердин...
Кимди ким соет болду экен?